text: Maresuke Nogi
  
  publiceret: 2023-04-27 11:22:35+02:00
  Maresuke Nogi var en japansk general. Nogi havde kommandoen over tropperne, der indtog Liaodong-halvøen og Port Arthur (Lüshun) i Den Kinesisk-japanske Krig (1894-1895), og han var guvernør på Taiwan i 1896-1998. Nogi blev udnævnt til general under Den Russisk-japanske Krig (1904-1905) og stod bag indtagelsen af Port Arthur, der skete med store japanske tab.
  Ved kejser Meijis død begik han rituelt selvmord, junshi, for at følge kejseren i døden.